Diari Oficial de la Generalitat Valenciana


Sumari del DOGV 6552, del 27-06-2011 (2011/7211)

RESOLUCIÓ de 19 d'abril de 2011, de l'Àrea de Relacions Laborals i Seguretat Laboral de la Direcció General de Treball, Cooperativisme i Economia Social, per la qual es disposa el registre i la publicació de l'acord de la comissió negociadora del conveni col·lectiu de l'empresa Aseguramiento Técnico de Calidad, SL, per als centres de Gandia, Alzira i Alcoi sobre jubilació parcial. (Codi: 98300150218750).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6552

Data del DOGV
:   27-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/7211


Data del document
:   19-04-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 19 d'abril de 2011, de l'Àrea de Relacions Laborals i Seguretat Laboral de la Direcció General de Treball, Cooperativisme i Economia Social, per la qual es disposa el registre i la publicació de l'acord de la comissió negociadora del conveni col·lectiu de l'empresa Aseguramiento Técnico de Calidad, SL, per als centres de Gandia, Alzira i Alcoi sobre jubilació parcial. (Codi: 49443959277532). [2011/7211]  
Vista l'acta de l'acord subscrit el dia 4 de juny de 2008 per la comissió negociadora del conveni col·lectiu de l'empresa Aseguramiento Técnico de Calidad, SL, per als centres de Gandia, Alzira i Alcoi, sobre incorporació de l'acord assolit per la Comissió Paritària sobre jubilació parcial al conveni col·lectiu com annex sisé, que està integrada, d'una part, per representants de l'empresa, i de l'altra, per membres de la representació unitària, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Àrea de Relacions Laborals i Seguretat Laboral, conforme a les competències que té transferides segons Reial Decret 4105/1982, de 29 de desembre, resol:  
  
  
Primer  
Ordenar la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i que siga dipositat el text de l'acta.  
  
Segon  
Disposar la publicació en el Diari Oficial de la Comunitat Valenciana.  
  
València, 19 d'abril de 2011.- El cap de l'Àrea de Relacions Laborals: Reyes Maximiliano Coronado Coronado.  
  
Acta de la comissió negociadora del conveni col·lectiu de l'empresa Aseguramiento Técnico de Calidad, SL, per als centres de Gandia, Alzira i Alcoi  
  
Vist l'acord assolit per la comissió paritària del conveni el 3 de juny de 2008, que, literalment diu que:  
«L'empresa es compromet a facilitar la jubilació parcial dels seus empleats, assumint l'obligació de pactar la reducció de jornada necessària i, si és el cas, de subscriure els contractes de relleu corresponents, de manera que els interessats puguen accedir a la jubilació parcial en els termes legalment previstos.  
En cas de discrepàncies entre empresa i treballador esta comissió actuarà com a mediadora en l'aplicació d'este acord.  
El present acord s'entén incorporat com annex al conveni».  
  
Esta comissió negociadora, que està integrada pel representant de l'empresa: Manuel Trigo Casanueva en qualitat de director general gerent d'ATECSL i per part dels treballadors per membres de la representació unitària: Miguel Carlos García Barberá (Gandia), Rafael Germàn Zaragoza Cardells (Alzira) i Miguel Company Sanz (Alcoi), en qualitat de delegats de Personal del sindicat de Comissions Obreres, el fa seu i acorda la seua incorporació al conveni d'aplicació com annex sisé.  
Esta comissió encarrega a Miguel Carlos García Barberá la realització de les gestions necessàries per a la publicació en el Diari Oficial de la Comunitat Valenciana de la present rectificació.  
  
Gandia, 4 juny 2008.- El director general gerent ATECSL: Manuel Trigo Casanueva. El delegat de Personal Gandia CCOO: Miguel Carlos García Barberá. El delegat de Personal Alzira CCOO: Rafael Germán Zaragoza Cardells. El delegat de Personal Alcoi CCOO: Miguel Company Sanz.